Auk aðstandenda gagnasafnanna sem Málið sækir efni sitt til hafa aðrir starfsmenn lagt ritstjórninni lið við hönnun og undirbúning , m.a . Vefgáttin málið.is var opnuð 2016 á degi íslenskrar tungu , 16. nóvember . Hvað varðar mismunandi markmið og innihald gagnasafnanna má meðal annars benda á að Beygingarlýsing íslensks nútímamáls geymir orð og beygingar sem tíðkast í íslensku og hún er fyrst og fremst unnin í anda lýsandi málfræði – enda þótt einnig sé að finna þar athugasemdir og ábendingar um notkun . Í safninu eru nú tæplega 260 þús. beygingardæmi . Skal í því sambandi bent á eigin vef Íðorðabankans . Hún miðlar fróðleik , skýringum og skýringatilgátum um uppruna og söguleg vensl íslenskra orða og orðmynda , jafnt úr fornu máli sem úr nútímaíslensku . Orðsifjabókin kom út á prenti 1989 á vegum Orðabókar Háskólans . MálfarsbankinnMálfarsbankinn geymir safn stuttra greina um málfarsleg efni . Þar er leitast við að benda á málnotkun sem almennt hefur verið talin best við hæfi í málsniðum vandaðs og hefðbundins íslensks ritmáls og í vönduðu töluðu máli . Efni Málfarsbankans á meðal annars rætur í svörum sem tekin hafa verið saman við málfarsráðgjöf á Íslenskri málstöð og síðar Stofnun Árna Magnússonar í íslenskum fræðum . Notendur geta raðað gagnasöfnunum sjö innbyrðis að eigin ósk með því að draga heiti þeirra með músinni upp eða niður á skjánum . Hægt er að loka fyrir niðurstöður úr tilteknu safni á skjánum . Í vinstra horni neðst er hnappur með tenglum í alla vefi Stofnunar Árna Magnússonar í íslenskum fræðum og samstarfsaðila . Hér má m.a. finna fleiri vefi um mál og málnotkun , á borð við Ritmálssafnið , Risamálheildina , Nýyrðavefinn og ISLEX , auk Málsins og gagnasafna innan þess . Eignarfall getur gegnt mismunandi hlutverki eins og sjá má af eftirfarandi dæmum : A. Sigurður er hvers manns óvinur ‘ Sigurður er óvinur allra ’ B. Sigurður er hvers manns níðingur ‘ hver maður níðir Sigurð ’ Í A-dæminu vísar eignarfallið til frumlags en í B-dæminu vísar það til andlags eins og sjá má af merkingarskýringunni , umorðuninni . Í nútímamáli er A-gerðin mjög algeng en B-gerðin sjaldséð . Orðasambandið vera hvers manns níðingur ‘ sá sem allir spotta ( allir beina níði að ) ’ er orðfræðilega sérstakt og ber þar þrennt til . Í fyrsta lagi er það notað aftur og aftur óbreytt sem ein heild ; í öðru lagi er merking þess sérstök eins og vikið hefur verið að og í þriðja lagi krefst uppruni þess skýringa . Notkunardæmi eru auðfundin á vefnum tímarit.is , t.d. : Sá sem það [ drengskaparheit ] brýtur er hvers manns níðingur ( Lindin 1.1.1946 , 14 ) ; verða hvers manns níðingur við það að vega fóstbróður sinn ( Ársr.Nemendasamb.Laugaskóla 1.1.1932 , 174 ) ; Verst var að vera hvers manns níðingur , öllum óheill ( Jörð 1.9.1932 , 174 ) ; ella heita hvers manns níðingur ( Heimskr 6.7.1899 , 2 ) . Uppruna orðasambandsins kann að mega rekja til Brennu-Njáls sögu : að þú hefnir allra sára þeirra er hann hafði á sér dauðum eða heit hvers manns níðingur ella ( ÍF XII , 291 ) , sbr. einnig Egils sögu : hafi sá fé þetta , lönd og lausa aura , er sigur fær en þú ver hvers manns níðingur ef þú þorir eigi ( ÍF II , 158 ) . Eins og áður gat er B-gerðin afar sjaldgæf í síðari alda máli en fjölmargar hliðstæður eru auðfundnar í fornu máli , t.d. í Hávarðar sögu Ísfirðings : þú munt líkjast föður þínum og vilja vera ræningi Ljóts [ ‘ sá sem Ljótur rænir ’ ] ( ÍF VI , 338 ) ogÞeir segja víg Ljóts [ ‘ að Ljótur var veginn ’ ] ( ÍF VI , 339 ) . Smáorðið hæ er kunnugt sem upphrópun í fornu máli og fram í nútímann en notkun þess sem kveðju í merkingunni ‘ halló ’ er naumast eldri en frá síðasta þriðjungi 20. aldar , t.d. : Hæ ( öll ) ; Hæ , manni ; Hæ , þú þarna . Hér gætir áhrifa frá ensku : hi ( eftirhermuorð ) eða hey . Smáorðið bæ , einnig bæ-bæ , er í nútímamáli einnig notað sem kveðja í merkingunni ‘ bless ’ . Það er fengið úr e. good-by , good-bye , samandregin mynd úr God be with ye ( Klein ) , sbr. enn fremur e. bye ; bye-bye ( barnamál ) ( Klein ) . Á haustmisseri 1987 dvaldist ég í Bandaríkjunum og er mér mjög minnisstætt að mér þótti sérkennilegt að þar heilsaði afgreiðslufólk í verslunum viðskiptavinum með hæ og er þeir fóru fylgdi þeim bæ eða bæ-bæ . Ég hafði aldrei heyrt þetta fyrr en um svipað leyti munu þessi kveðjuorð hafa náð að festa rætur í íslensku og fyrri hlutinn ( hæ-ið ) mun reyndar algengur í nágrannamálum okkar ( d. hej ; þ. hei ) en hvorki í dönsku , sænsku né norsku finn ég bæ-inu nokkurn stað .